[ca] Aquest treball es basa en la necessitat de fer recerca per reutilitzar un residu i convertir-lo en un recurs. La situació actual promou la cerca de solucions per a què els residus es puguin aprofitar i evitar, així, el seu abocament o incineració. El treball és un estudi de l'efecte de dos subproductes com a fertilitzants: l'estruvita i un compost nitrificat. L'estruvita és un subproducte generat en estacions depuradores d'aigües residuals (EDAR); a partir del procés de tractament s'obté una sal fosfatada precipitada rica en fòsfor, amoni i magnesi. El compost nitrificat és un producte ric en matèria orgànica i nitrogen en forma de nitrats, elaborat a l'IRTA (Cáceres et al., 2015; 2016). Es va realitzar un assaig amb els dos subproductes per provar si l'estruvita i el compost nitrificat poden ser utilitzats com una font de nutrició per a les plantes ornamentals cultivades en contenidor. Com a fertilitzant de referència es va fer servir un adob comercial (Osmocote®). La prova es va realitzar a l'IRTA, dintre del grup de recerca GIRO (Gestió Integral de Residus Orgànics). L'assaig es va fer a l'aire lliure en un cultiu en test d'una planta ornamental, el marfull (Viburnum tinus L.). La durada de l'assaig va anar de principis d'abril fins a setembre de 2019. Durant aquest temps es va fer un control setmanal de volum de reg, lixiviats i paràmetres químics dels mateixos (conductivitat elèctrica (CE), pH, nitrats, fòsfor i amoni). També es van controlar paràmetres agronòmics: l'alçada, els nivells de clorofil·la, el pes específic i la biomassa de les plantes. Segons els resultats obtinguts, després de l'anàlisi estadístic de dades, es va concloure que l'estruvita i el compost nitrificat poden arribar a ser una font de nutrició per plantes en contenidor. D'aquesta manera, es podria contribuir a aprofitar els subproductes i evitar el consum de matèries primeres estratègiques com són els fertilitzants.

[en] This work is based on the need to do research to reuse a waste and turn it into a resource. The current situation promotes the search for solutions, so that waste can be used and thus avoid dumping or incineration. The work is a study of the effect of two by-products as fertilizers: struvite and a nitrified compound. Estruvita is a by-product generated in wastewater treatment plants (WWTPs); a precipitated phosphate salt rich in phosphorus, ammonium and magnesium is obtained from the treatment process. The nitrified compound is a product rich in organic matter and nitrogen in the form of nitrates, made at IRTA (Cáceres et al., 2015; 2016). A test was performed with both by-products to test whether struvite and nitrified compost can be used as a source of nutrition for container-grown ornamental plants. A commercial fertilizer (Osmocote®) was used as the reference fertilizer. The test was performed at IRTA, within the GIRO (Integral Management of Organic Waste) research group. The test was performed outdoors in a potted crop of an ornamental plant, ivory ("Viburnum tinus" L.). The duration of the test was from early April to September 2019. During this time a weekly control of irrigation volume, leachates and their chemical parameters (electrical conductivity (EC), pH, nitrates, phosphorus and ammonia). Agronomic parameters were also monitored: height, chlorophyll levels, specific gravity and plant biomass. Based on the results obtained, after statistical analysis of data, it was concluded that struvite and nitrified compost can become a source of nutrition for plants in containers. In this way, it could help to take advantage of by-products and avoid the consumption of strategic raw materials such as fertilizers.